**Dômyselný rytier Don Quijote de la Mancha**

**Miguel de Cervantes Saaverda**

**Lit. druh:** epika

**Lit. útvar:** román

**Forma:** próza

**Stručný obsah diela**

Alfonso Quijano bol chudobný sedliak. Jeho veľkou záľubou bolo čítanie dobrodružných rytierskych románov. Za knihy o hrdinstvách rytierov bol ochotný zaplatiť aj časťou svojho poľa.

Jedného dňa sa Quijano rozhodol, že obnoví tradíciu potulných rytierov. Oprášil teda svoje staré brnenie, kopiju a štít, osedlal svojho vychrtlého koňa a vydal sa do sveta konať dobro a potláčať zlo. Aby bol ako skutočný rytier, tak v krčme ktorú považoval za hrad, sa nechal pasovať za rytiera. Potom sa premenoval na Dona Quijota a svojho koňa nazval Rocinante. Ako každý potulný bojovník si vybral aj \"paniu svojho srdca\", vznešenú Dulcineu z Tobosa, inak chudobnú sedliačku zo susednej dediny Aldonzu Lorenzovú. Na druhý deň zažil Don Quijote svoje prvé dobrodružstvo. No skončilo sa neúspechom a bitkou.

Potom sa opäť vrátil domov, aby sa vyliečil. Keď si chcel zasa čítať svoje knihy, povedali mu že ich odniesol čarodejník. Keď vyzdravel, vydal sa na ďalšiu cestu. No nešiel sám, ale so svojim zbrojnošom Sanchom Panzom, ktorému sľúbil za zbrojnošstvo ostrov. Spolu potom absolvovali nespočetne veľa dobrodružstiev v ktorých Don Quijote hájil česť spravodlivých, no väčšinou obaja dostali výprask, alebo ich vysmiali (dobrodružstvo s veternými mlynmi, dobr. s mechmi vína). Neskôr, keď sa po kraji rozšírilo, že sú blázni, ľudia sa na ich účet stále zabávali (stretnutie s vojvodom, dobr. s čarovnou sochou).

A keď si už Don Quijote nevedel rady, spoliehal sa na silu od Dulcinei, pre ktorú bol Rytier smutnej postavy (pokánie v lese, stretnutie so \"začarovanou\" Dulcineou). Keď Quijote so Sanchom boli v Barcelone, stretol sa náš rytier s rytierom Bielej Luny, ktorý ho porazil a prikázal mu vrátiť sa domov. Vlastne to bol jeho krajan Sansón Carrasco, ktorý ho chcel zbaviť rytierstva.

Keď prišiel domov, nemohol pokračovať v rytierstve a tak sa chcel stať pastierom. Lenže ho prekvapila náhla choroba. Kniha končí smrťou Dona Quijota a spisovaním jeho testamentu. Don Quijote si na smrteľnej postelí uvedomí, že nie je rytier a nikdy nim ani nebol, že sa mu to len všetko pomútilo v hlave. V svoje poslednej vôli vraví, že jeho neter sa nesmie vydať za muža, o ktorom najprv zistí, že nemá ani poňatia o rytierskych románoch. Ak sa však zistí, že ich pozná, no ona si ho aj tak zaňho vydá, stratí všetko čo jej odkázal. Stihol si však ešte vybrať epitaf, ktorý pre neho vymyslel Sansón Carrasco.